paragraph_text: Godine 1773. osnovana je baletna škola u sklopu gradskog sirotišta, koja je tri godine kasnije prerasla u profesionalnu baletnu školu. Zahvaljujući natjecateljstvu s carskim Marijinskim teatrom izrasla je u uglednu i cijenjenu baletnu školu čijim je ravnateljem početkom 20. stoljeća postao i legendarni baletni koreograf Aleksandar Gorski, čije su opere u Boljšoju doživjele svoje svjetske praizvedbe. Tijekom višestoljetne tradicije škola je iznjedrila brojne priznate i cijenjene ruske i sovjetske baletne umjetnike.